കൂടുതല് കുട്ടികളുള്ളവര്ക്ക് സഹായം പ്രഖ്യാപിച്ച് പത്തനംതിട്ട രൂപതയുംസിറോ മലങ്കര കത്തോലിക്കാസഭയുടെ പത്തനംതിട്ട രൂപതയാണ് കൂടുതല് കുട്ടികളുളളവര്ക്ക് സഹായം പ്രഖ്യാപിച്ചത് പത്തനംതിട്ട: പാലാ രൂപതക്ക് പിന്നാലെ കൂടുതല് കുട്ടികളുള്ളവര്ക്ക് സഹായം പ്രഖ്യാപിച്ച് പത്തനംതിട്ട രൂപതയും രംഗത്ത്. സിറോ മലങ്കര കത്തോലിക്കാസഭയുടെ പത്തനംതിട്ട രൂപതയാണ് കൂടുതല് കുട്ടികളുളളവര്ക്ക് സഹായം പ്രഖ്യാപിച്ചത്. നാലോ അതിലധികോ കുട്ടികളുളള കുടുംബങ്ങള്ക്ക് പ്രതിമാസം 2000 രൂപ രൂപതയില് നിന്ന് നല്കും. നാലാമത്തെ കുഞ്ഞിന്റെ ജനനം മുതല് പ്രസവ ചെലവിലേക്ക് സാമ്ബത്തിക സഹായം ആവശ്യമെങ്കില് നല്കും, ഇത്തരം കുടുംബങ്ങളില് നിന്നുളളവര്ക്ക് സഭാ സ്ഥാപനങ്ങളില് ആവശ്യമെങ്കില് ജോലിക്ക് മുന്ഗണന നല്കും. ഇത്തരം കുടുംബങ്ങളില് നിന്നുളള കുട്ടികള്ക്ക് രൂപതയുടെ സ്കൂളുകളില് അഡ്മിഷന് മുന്ഗണന നല്കും. ഈ കുടുംബങ്ങളെ ആധ്യാത്മിക കാര്യങ്ങളില് മുന്നോട്ട് നയിക്കാന് ഒരു വൈദികനേയും കന്യാസ്ത്രീയേയും ചുമതലപ്പെടുത്തുമെന്നും രൂപത പുറത്തിറക്കിയ സര്ക്കുലറില് പറയുന്നു. ബിഷപ് സാമുവേല് മാര് ഐറേനിയോസാണ് സര്ക്കുലര് പുറപ്പെടുവിച്ചത്. രണ്ടായിരത്തിനുശേഷം വിവാഹിതരായ രൂപത അംഗങ്ങള്ക്കാണ് സഹായം. കൂടുതല് കുഞ്ഞുങ്ങളെ സ്വീകരിക്കാന് ദമ്ബതികളെ ഒരുക്കുന്നതിനു വേണ്ടിയാണ് പ്രോത്സാഹനം എന്ന് രൂപത അധ്യക്ഷന് ഡോ സാമുവേല് മാര് ഐറേനിയോസ് പറഞ്ഞു.